text: এক্স-রে পরিষেবা বন্ধ বালুরঘাট সদর হাসপাতালে | Uttarbanga Sambad | Latest Bengali News | বাংলা সংবাদ, বাংলা খবর | Live Breaking News North Bengal | COVID-19 Latest Report From Northbengal West Bengal India
  Home দক্ষিণ দিনাজপুর এক্স-রে পরিষেবা বন্ধ বালুরঘাট সদর হাসপাতালে
  এক্স-রে পরিষেবা বন্ধ বালুরঘাট সদর হাসপাতালে
  বালুরঘাট: সরবরাহ নেই এক্স-রে প্লেট এর। গত ১৫ দিন ধরে কার্যত এক্স-রে পরিষেবা বন্ধ বালুরঘাট সদর হাসপাতালে। বিনামূল্যে এই সরকারি পরিষেবা না পেয়ে, বেসরকারি প্রতিষ্ঠান থেকে এক্স-রে করাতে গিয়ে সমস্যায় পড়েছেন রোগী ও তাঁদের আত্মীয় পরিজনরা।
  গত কয়েকদিন ধরে এক্স-রে প্লেট না থাকায় হাসপাতালের ভর্তি থাকা রোগীদের কোনও সমস্যা না হলেও বহির্বিভাগে এক্স-রে করতে এসে রোগীদের হয়রানি হচ্ছিল। তবে এদিন থেকে সমস্ত এক্স-রে পরিষেবাই কার্যত বন্ধ হয়ে যায় হাসপাতালে। জেলা মুখ্য স্বাস্থ্য আধিকারিক সুকুমার দে জানিয়েছেন, সরকারি এজেন্সি গত তিনমাস ধরে এক্স-রে প্লেটের সরবরাহ করছে না। বাইরে থেকে প্লেট কিনে পরিষেবা ঠিক রাখা হয়েছে। কিন্তু স্টক একেবারে শেষ হয়ে যাওয়ায় সমস্যা হয়েছে। দু-একদিনের মধ্যে সমস্যা মিটে যাবে বলেও আশ্বাস দিয়েছেন তিনি।